CELEX: 32015R0604
Language: ro
Date: 2015-04-16 00:00:00
Title: Regulamentul de punere în aplicare (UE) 2015/604 al Comisiei din 16 aprilie 2015 de modificare a anexelor I și II la Regulamentul (UE) nr. 206/2010 în ceea ce privește cerințele de sănătate animală pentru tuberculoza bovină în modelele de certificate sanitar-veterinare BOV-X și BOV-Y și rubricile referitoare la Israel, Noua Zeelandă și Paraguay din lista țărilor terțe, a teritoriilor sau a părților acestora din care este autorizată introducerea în Uniune de animale vii și de carne proaspătă  Text cu relevanță pentru SEE

17.4.2015   
            
            
               RO
            
            
               Jurnalul Oficial al Uniunii Europene
            
            
               L 100/60
            
         REGULAMENTUL DE PUNERE ÎN APLICARE (UE) 2015/604 AL COMISIEI
   din 16 aprilie 2015
   de modificare a anexelor I și II la Regulamentul (UE) nr. 206/2010 în ceea ce privește cerințele de sănătate animală pentru tuberculoza bovină în modelele de certificate sanitar-veterinare BOV-X și BOV-Y și rubricile referitoare la Israel, Noua Zeelandă și Paraguay din lista țărilor terțe, a teritoriilor sau a părților acestora din care este autorizată introducerea în Uniune de animale vii și de carne proaspătă
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special teza introductivă din articolul 8, articolul 8 alineatul (1) primul paragraf și articolul 8 alineatul (4),
   având în vedere Directiva 2004/68/CE a Consiliului din 26 aprilie 2004 de stabilire a normelor de sănătate animală privind importul și tranzitul, în Comunitate, al anumitor ungulate vii, de modificare a Directivelor 90/426/CEE și 92/65/CEE și de abrogare a Directivei 72/462/CEE (2), în special articolul 3 alineatul (1) primul și al doilea paragraf, articolul 6 alineatul (1) primul paragraf, articolul 7 litera (e) și articolul 13 alineatul (1) litera (e),
   întrucât:
   
               (1)
            
            
               Directiva 2004/68/CE prevede, printre altele, cerințele de sănătate animală specifice pentru importul și tranzitul, în Uniune, al ungulatelor vii, care trebuie să se bazeze pe normele stabilite de legislația Uniunii pentru bolile pe care animalele respective sunt susceptibile de a le contracta.
            
         
               (2)
            
            
               Directiva 2004/68/CE prevede, de asemenea, că se pot stabili condiții specifice pentru țările terțe pentru care echivalența a fost recunoscută în mod oficial de către Uniune, pe baza garanțiilor sanitare oficiale furnizate de către țara terță în cauză.
            
         
               (3)
            
            
               Regulamentul (UE) nr. 206/2010 al Comisiei (3) stabilește, printre altele, cerințele de certificare sanitar-veterinară pentru introducerea în Uniune a anumitor transporturi de animale vii, inclusiv de transporturi de animale domestice din specia bovină. Anexa I la regulamentul respectiv stabilește o listă de țări terțe, teritorii sau părți ale acestora din care astfel de transporturi pot fi introduse în Uniune, precum și condițiile specifice pentru transporturile din anumite țări terțe.
            
         
               (4)
            
            
               În plus, anexa I la Regulamentul (UE) nr. 206/2010 stabilește un model de certificat veterinar pentru bovinele domestice (inclusiv Bubalus și speciile Bison și hibrizii lor) destinate reproducției și/sau producției după import (BOV-X) și un model de certificat veterinar pentru bovinele domestice (inclusiv Bubalus și speciile Bison și hibrizii lor) destinate sacrificării imediate după import (BOV-Y), care includ garanții pentru tuberculoza bovină.
            
         
               (5)
            
            
               Directiva 64/432/CEE a Consiliului (4) stabilește normele pentru comerțul cu bovine pe teritoriul Uniunii și prevede programele de monitorizare și eradicare a anumitor boli care afectează animalele respective, inclusiv a tuberculozei. Noua Zeelandă a solicitat recunoașterea echivalenței dintre programul său de combatere a tuberculozei bovine și programele de monitorizare și eradicare a tuberculozei bovine care sunt puse în aplicare de statele membre în conformitate cu condițiile stabilite în anexa A secțiunea I la Directiva 64/432/CEE. Informațiile furnizate de Noua Zeelandă privind programul său de combatere a tuberculozei bovine demonstrează că statutul privind tuberculoza bovină al unui șeptel de bovine clasificat ca „C2” în cadrul Strategiei naționale de gestionare a organismelor dăunătoare din Noua Zeelandă pentru tuberculoza bovină este echivalent cu statutul privind tuberculoza bovină al unui șeptel de bovine care este recunoscut într-un stat membru ca fiind un „șeptel de bovine oficial indemn de tuberculoză” în conformitate cu condițiile stabilite în anexa A secțiunea I la Directiva 64/432/CEE.
            
         
               (6)
            
            
               Prin urmare, lista și condițiile specifice stabilite în partea 1 din anexa I la Regulamentul (UE) nr. 206/2010, precum și modelele de certificate sanitar-veterinare BOV-X și BOV-Y stabilite în partea 2 din anexa respectivă ar trebui modificate pentru a reflecta condițiile speciale prin care UE recunoaște echivalența dintre clasificarea șeptelurilor de bovine în clasa „C2” în cadrul programului de combatere a tuberculozei bovine pus în aplicare în Noua Zeelandă și condițiile stabilite în anexa A secțiunea I la Directiva 64/432/CEE pentru un șeptel de bovine dintr-un stat membru recunoscut ca fiind un „șeptel de bovine oficial indemn de tuberculoză”.
            
         
               (7)
            
            
               Regulamentul (UE) nr. 206/2010 stabilește, printre altele, condițiile pentru importul în Uniune de transporturi de carne proaspătă de animale domestice din specia bovină. În acest scop, regulamentul menționat stabilește în anexa II o listă de țări terțe, teritorii sau părți ale acestora din care astfel de transporturi pot fi introduse în Uniune, precum și modelele de certificate sanitar-veterinare care trebuie să însoțească transporturile respective, ținând seama de orice condiții specifice sau garanții suplimentare cerute.
            
         
               (8)
            
            
               La 19 septembrie 2011, Paraguayul a informat Organizația Mondială pentru Sănătatea Animalelor (OIE) (5) cu privire la apariția unui focar de febră aftoasă (FA). În urma acestei notificări, Regulamentul (UE) nr. 206/2010, astfel cum a fost modificat prin Regulamentul (UE) nr. 1112/2011 de punere în aplicare (6), a suspendat importurile în Uniune de carne proaspătă de animale domestice din specia bovină provenită din țara terță în cauză.
            
         
               (9)
            
            
               Ultimul focar de febră aftoasă în Paraguay a apărut în ianuarie 2012. În noiembrie 2013, OIE a recunoscut Paraguayul ca țară cu două zone indemne de febra aftoasă, acoperind întregul teritoriu al Paraguayului, în care este practicată vaccinarea (7).
            
         
               (10)
            
            
               În aprilie 2014, Comisia a efectuat un audit pentru a verifica eficacitatea măsurilor adoptate și a controalelor oficiale în ceea ce privește furnizarea de garanții în materie de sănătate animală cu privire la febra aftoasă (8). OAV a concluzionat că sistemul de control al sănătății animale în Paraguay a oferit garanții satisfăcătoare cu privire la febra aftoasă, conforme sau echivalente cu cerințele Uniunii pentru introducerea de carne proaspătă dezosată și maturată obținută de la animale domestice din specia bovină. Cu toate acestea, Paraguayului i s-a solicitat să demonstreze absența virusului febrei aftoase de pe teritoriul național și eficiența programului său de vaccinare.
            
         
               (11)
            
            
               În a doua jumătate a anului 2014, Paraguayul a efectuat studiile serologice pe baza orientărilor prevăzute în capitolul 8.7 din Codul sanitar pentru animale terestre al OIE, ediția 2014 (9). În urma unei evaluări a rezultatelor, Comisia a concluzionat că există elemente de probă suficiente pentru a se dovedi absența virusului febrei aftoase în Paraguay și a fost satisfăcută de eficiența programului de vaccinare. Prin urmare, Paraguayul oferă suficiente garanții în materie de sănătate animală și a solicitat să fie autorizat să exporte către Uniune carne proaspătă dezosată și maturată obținută de la animale domestice din specia bovină.
            
         
               (12)
            
            
               În plus, Israelul este menționat în lista stabilită în partea 1 din anexa II la Regulamentul (UE) nr. 206/2010. Din motive de transparență a pieței și în conformitate cu dreptul internațional, trebuie să se clarifice faptul că, în cazul Israelului, acoperirea teritorială a certificatelor sanitar-veterinare este limitată la teritoriul statului Israel, excluzând teritoriile aflate sub administrație israeliană începând din iunie 1967, și anume Înălțimile Golan, Fâșia Gaza, Ierusalimul de Est și restul Cisiordaniei.
            
         
               (13)
            
            
               Partea 1 a anexei II la Regulamentul (UE) nr. 206/2010 ar trebui modificată pentru a autoriza importurile în Uniune de carne proaspătă de bovine domestice provenind din Paraguay și pentru a modifica rubrica referitoare la Israel.
            
         
               (14)
            
            
               Prin urmare, anexele I și II la Regulamentul (UE) nr. 206/2010 ar trebui modificate în consecință.
            
         
               (15)
            
            
               Pentru a evita perturbarea importurilor în Uniune de transporturi de bovine domestice, ar trebui să fie autorizată, pentru o perioadă de tranziție, cu anumite condiții, utilizarea certificatelor sanitar-veterinare emise în conformitate cu Regulamentul (UE) nr. 206/2010 în versiunea lor anterioară modificărilor introduse prin prezentul regulament.
            
         
               (16)
            
            
               Măsurile prevăzute de prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Anexele I și II la Regulamentul (UE) nr. 206/2010 se modifică în conformitate cu anexa la prezentul regulament.
   Articolul 2
   Pentru o perioadă de tranziție până la 30 iunie 2015, transporturile de animale vii însoțite de certificate sanitar-veterinare corespunzătoare eliberate până la 1 iunie 2015, în conformitate cu modelele de certificate sanitar-veterinare „BOV-X” și „BOV-Y” stabilite în anexa I la Regulamentul (UE) nr. 206/2010 în versiunea lor anterioară intrării în vigoare a prezentului regulament, pot continua să fie introduse în Uniune.
   Articolul 3
   Prezentul regulament intră în vigoare la data publicării în Jurnalul Oficial al Uniunii Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 aprilie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 18, 23.1.2003, p. 11.
   
      (2)  JO L 139, 30.4.2004, p. 321.
   
      (3)  Regulamentul (UE) nr. 206/2010 al Comisiei din 12 martie 2010 de stabilire a unor liste de țări terțe, teritorii sau părți ale acestora autorizate să introducă în Uniunea Europeană anumite animale și carne proaspătă, precum și a cerințelor de certificare sanitar-veterinară (JO L 73, 20.3.2010, p. 1).
   
      (4)  Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (JO 121, 29.7.1964, p. 1977/64).
   
      (5)  http://www.oie.int/wahis_2/public/wahid.php/Reviewreport/Review?page_refer=MapFullEventReport&reportid=11022
   
      (6)  Regulamentul de punere în aplicare (UE) nr. 1112/2011 al Comisiei din 3 noiembrie 2011 de modificare a anexei II la Regulamentul (UE) nr. 206/2010 în ceea ce privește rubrica referitoare la Paraguay în lista de țări terțe, teritorii sau părți ale acestora autorizate să introducă în Uniune anumite categorii de carne proaspătă (JO L 287, 4.11.2011, p. 32).
   
      (7)  http://www.oie.int/animal-health-in-the-world/official-disease-status/fmd/list-of-fmd-free-members/
   
      (8)  http://ec.europa.eu/food/fvo/audit_reports/details.cfm?rep_id=3317
   
      (9)  http://www.oie.int/index.php?id=169&L=0&htmfile=chapitre_fmd.htm
   
      ANEXĂ
      Anexele I și II la Regulamentul (UE) nr. 206/2010 se modifică după cum urmează:
      
                  1.
               
               
                  Anexa I se modifică după cum urmează:
                  
                              (a)
                           
                           
                              partea 1 se modifică după cum urmează:
                              
                                          (i)
                                       
                                       
                                          rubrica pentru Noua Zeelandă se înlocuiește cu următoarea rubrică:
                                          
                                                      „NZ – Noua Zeelandă
                                                   
                                                   
                                                      NZ – 0
                                                   
                                                   
                                                      Întreaga țară
                                                   
                                                   
                                                      BOV-X, BOV-Y,
                                                      RUM,
                                                      POR-X, POR-Y
                                                      OVI-X, OVI-Y
                                                   
                                                   
                                                       
                                                   
                                                   
                                                      
                                                         III
                                                      
                                                      
                                                         V
                                                      
                                                      
                                                         XII”
                                                      
                                                   
                                                ;
                                       
                                    
                                          (ii)
                                       
                                       
                                          se adaugă următoarea rubrică la condițiile specifice:
                                          
                                                      „«XII»
                                                   
                                                   
                                                      :
                                                   
                                                   
                                                      teritoriu recunoscut oficial indemn de tuberculoză pentru șeptelurile de bovine echivalente cu cele recunoscute pe baza condițiilor prevăzute la punctele 1 și 2 din anexa A secțiunea I la Directiva 64/432/CEE, în scopul exportului către Uniune de animale vii certificate în conformitate cu modelul de certificat sanitar-veterinar BOV-X sau BOV-Y.”
                                                   
                                                ;
                                       
                                    
                        
                              (b)
                           
                           
                              în partea 2, modelele de certificate sanitar-veterinare BOV-X și BOV-Y se înlocuiesc cu următorul text:„
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 
                              
                                 ”.
                        
            
                  2.
               
               
                  Anexa II partea 1 se modifică după cum urmează:
                  
                              (a)
                           
                           
                              rubrica referitoare la Paraguay se înlocuiește cu următorul text:
                              
                                          „PY – Paraguay
                                       
                                       
                                          PY- 0
                                       
                                       
                                          Întreaga țară
                                       
                                       
                                          EQU
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          PY- 0
                                       
                                       
                                          Întreaga țară
                                       
                                       
                                          BOV
                                       
                                       
                                          A
                                       
                                       
                                          1
                                       
                                       
                                           
                                       
                                       
                                          17 aprilie 2015”
                                       
                                    ;
                           
                        
                              (b)
                           
                           
                              rubrica referitoare la Israel se înlocuiește cu următorul text:
                              
                                          „IL – Israel (6)
                                       
                                       
                                          IL-0
                                       
                                       
                                          Întreaga țară
                                       
                                       
                                          —”
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    ;
                           
                        
                              (c)
                           
                           
                              se adaugă următoarea notă de subsol 6:
                              
                                          „(6)
                                       
                                       
                                          În continuare Statul Israel, cu excepția teritoriilor aflate sub administrația israeliană începând cu iunie 1967 și anume Înălțimile Golan, Fâșia Gaza, Ierusalimul de Est și restul Cisiordaniei.”